આવા અનેક મુદ્દાઓ ટાંકીને રાજ્ય રજીસ્ટ્રારે ઈન્ચાર્જ ચેરમેન અને વાઈસ ચેરમેન તરીકે આશાબેન ઠાકોરને કલમ ૭૬(બી)(૧) મુજબ દૂર કેમ ન કરવાં તે અંગે ૧૮ જુલાઈએ ખુલાસો કરવા નોટિસમાં જણાવ્યું છે. અશોકભાઈ ચૌધરીએ જણાવ્યું હતું કે, ઈન્ચાર્જ ચેરમેન આશાબેન ઠાકોર તેમજ મેનેજીંગ ડિરેક્ટર બક્ષીને પણ રાજ્ય રજીસ્ટ્રારે કલમ ૭૬(બી)(૧) હેઠળ કારણદર્શક નોટિસ પાઠવી છે. ઉલ્લેખનિય છે કે, મહેસાણા જિલ્લા સહકારી દૂધ ઉત્પાદક સંઘ લિ.ના નિયામક મંડળની ચૂંટણી પહેલાં મતદાન મંડળની રચનાથી લઈને ચૂંટણી તેમજ ત્યાર બાદ પણ સતત વિવિધ કૌભાંડ, ફરિયાદો તેમજ સામસામે કોર્ટ કાર્યવાહીથી વિવાદમાં રહેલી દૂધસાગર ડેરીના ઇન્ચાર્જ ચેરમેન અને મેનેજીંગ ડિરેકટરને રાજ્ય રજીસ્ટ્રારે આપેલી આ નોટિસના પગલે સહકારી રાજકારણ ફરીથી ચર્ચામાં આવ્યું છે.